નવસારી કૃષિ યુનિવર્સિટીએ મે ૨૦૧૪માં એક જ મોબાઇલ એપ ‘કિસાન મિત્ર’ બનાવીને તેમાં યુનિવર્સિટીના કાર્યક્ષેત્ર વિસ્તારના ખેડૂતોને લગતી બધી માહિતી સમાવી લીધી છે. આ એપમાં ખેતી, બાગાયત, પશુપાલનને લગતી માહિતી જેવી કે ખેડ, બિયારણ, સિંચાઈ, ખાતર, રોગ, જીવાત, નીંદામણ વગેરે, પશુપાલન ક્ષેત્રે ઓલાદો, પોષણ, રોગો, રસીકરણ, રહેઠાણ, સંવર્ધન અને પ્રજનન વિશેનું માર્ગદર્શન અપાયું છે. એપમાં ખેડૂતોની રોજબરોજની ખેતીલક્ષી મુશ્કેલીઓને પ્રશ્નોત્તરી સ્વરૂપે સમાવવામાં આવી છે. નવીનતમ માહિતીઓમાં જૈવિક ખાતર, આંબામાં નવિનીકરણ, ફળમાખીની ટ્રેપ, ડાંગરની શ્રી પદ્ધતિને આ એપમાં સમાવાઈ છે. આ એપને માત્ર ડાઉનલોડ કરતી વખતે ઈન્ટરનેટ સુવિધાની જરૂર રહે છે. ત્યારબાદ એપ્સમાંથી માહિતી મેળવતી વખતે ઈન્ટરનેટ સુવિધાની જરૂર રહેતી નથી.